Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Halep (27 de ani) a avut nevoie de doar 44 de minute pentru a obţine victoria în faţa unei jucătoare în vârstă de 20 de ani, aflată pe locul 46 în lume.

Kuzmova, deşi e cunoscută pentru serviciul său puternic, care îi aduce numeroşi aşi, a câştigat în acest meci doar o singură minge din 11 cu primul serviciu şi a adunat în total 12 puncte, faţă de 48 ale româncei.

Halep a jucat impecabil, având procentaje excelente la serviciu, 84%, respectiv 73%, şi chiar mai bune la retur, 91%, respectiv 74%.

Simona Halep, campioană la Madrid în 2016 şi 2017, şi-a asigurat un cec de 160.920 de euro şi 215 puncte WTA şi va juca în sferturile de finală contra australiancei Ashleigh Barty (23 de ani, 9 WTA), care a învins-o cu 4-6, 6-1, 6-2 pe kazaha Iulia Putintseva (24 de ani, 43 WTA).

Halep, care a fost urmărită din tribune de Ilie Năstase şi Nadia Comăneci, va juca astăzi şi în optimi la dublu, contra principalelor favorite, cehoaicele Barbora Krejcikova/Katerina Siniakova, în direct la Digi Sport 1 în jurul orei 16:30.

Viktoria Kuzmova, din Slovacia, sportivă care n-a jucat nicio finală WTA până acum.

Halep - Kuzmova 6-0, 6-0. VICTORIE HALEP! Simona Halep a încheiat în forţă partida în care a obţinut una dintre cele mai uşoare victorii din carieră.

Halep - Kuzmova 6-0, 5-0. Constănţeanca e la un game distanţă de victorie. Kuzmova n-a câştigat mai mult de un punct în niciunul dintre game-urile din setul secund.

Halep - Kuzmova 6-0, 4-0. Break Simona! Un nou "break alb" al româncei, care se îndreaptă spre calificarea în sferturile de finală de la Madrid.

Halep - Kuzmova 6-0, 3-0. Un nou game fără emoţii pentru fostul lider mondial, cu un singur punct pierdut.

Halep - Kuzmova 6-0, 2-0. Break Simona! Încă un break la 0 al româncei. Viktoria Kuzmova nu găseşte niciun răspuns în faţa jocului româncei. A cucerit doar opt puncte în primele opt game-uri ale meciului, care au durat numai 30 de minute.

Halep - Kuzmova 6-0, 1-0. Simona Halep continuă să rămână fără game pierdut în acest meci.

Halep - Kuzmova 6-0. SET HALEP! Simona Halep a încheiat setul de debut cu un nou break. Doar de 22 de minute a avut nevoie fostul lider mondial pentru a câştiga primul set.

Halep - Kuzmova 5-0. Simona e de neoprit în primul set. E la un singur game de câştigarea setului, după numai 17 minute de joc.

Halep - Kuzmova 4-0. Break Simona! Un nou game excelent al numărului 3 mondial, cu un singur punct cedat pe serviciul adversarei.

Halep - Kuzmova 3-0. Simona Halep îşi continuă începutul excelent de meci cu un game în care a pierdut un singur punct.

Halep - Kuzmova 2-0. Break Simona! Românca a reuşit primul break al partidei, după un game încheiat cu o dublă greşeală de jucătoarea din Slovacia.

Halep - Kuzmova 1-0. Simona a început în forţă partida, cu un game câştigat la 0. Românca are 20 de victorii şi trei egaluri în partidele disputate pe zgură din 2018 încoace.

UPDATE 13:16 A început partida dintre Halep şi Kuzmova, cu românca la serviciu. Meciul a început cu acoperişul tras, din cauza ploii din capitala Spaniei.

UPDATE 13:04 Simona Halep şi Viktoria Kuzmova se află la încălzire.

Constănţeanca va intra apoi pe teren şi la dublu. Halep şi Irina Begu se vor duela cu cea mai bună pereche din lume, Barbora Krejcikova-Katerina Siniakova.

Halep - Kuzmova Madrid | Prima confruntare directă

Viktoria Kuzmova e o adversară cu multe secrete pentru Simona Halep. Va fi prima confruntare directă între cele două jucătoare. La 20 de ani, sportiva din Slovacia aflată pe locul 46 în lume, care a eliminat-o pe Carla Suarez Navarro, n-a ajuns niciodată mai sus de semifinale în turneele WTA.

"Am urmărit-o puţin la meciul cu Suarez Navarro. Joacă puternic, dar nu am văzut-o niciodată live. O să încerc să văd cum joacă şi să fiu pregătită, dar mereu joc mai bine când mă concentrez pe jocul meu", a spus Halep.

Halep - Kuzmova Madrid | Simona va juca la scurt timp şi la dublu

După confruntarea cu Viktoria Kuzmova, Simona Halep va intra pe teren şi la dublu, unde face echipă cu Irina Begu. Cele două românce le vor întâlni pe Krejcikova şi Siniakova, perechea numărul 1 în lume.

"E o mare provocare să jucăm locul 1. Cred în şansa noastră, sper să fie mai bine de la meci la meci. Am jucat şi noi contra lor, în China, în finală la Shenzhen. Am câştigat, deci un mic avantaj avem, dar ele sunt jucătoare de dublu şi au prima şansă", a spus Halep

Victoria din finala de la Shenzhen, din 2018, i-a adus perechii Halep-Begu singurul titlu împreună, la dublu.

Halep - Kuzmova Madrid | Victorie clară cu Johanna Konta

Simona Halep s-a calificat în optimi după un meci cu britanica Johanna Konta. Sportiva noastră s-a impus în două seturi, scor 7-5, 6-1, la capătul unui joc pe care l-a controlat în cea mai mare parte.

”A fost un meci dificil, pentru că ea are multă încredere. În setul al doilea am găsit ritmul potrivit și am știut cum să o joc. Am jucat destul de bine și sunt fericită cu această victorie”, a spus Halep, la flash-interviul acordat după meci pentru WTA.

Halep - Kuzmova Madrid | Care e starea fizică a Simonei

Întrebată cum se mai simte din punct de vedere medical, după ce a spus că a acuzat o răceală zilele trecute, fostul lider mondial a precizat că "mă simt mult mai bine. Nu sunt chiar la 100%, dar încerc să fiu liniștită pentru că simt jocul, mă simt bine pe teren”.

Halep - Kuzmova Madrid | Simona Halep a scăpat de jucătoarea care a eliminat-o anul trecut

Simona Halep a mai scăpat de un nume greu, în drumul spre finala de la Madrid. Karolina Pliskova (5 WTA) a fost învinsă în turul 2 de la Caja Magica de Kateryna Kozlova (85 WTA), în trei seturi, 5-7, 6-2, 4-6.

Simona Halep ar fi putut să o întâlnească pe Pliskova în semifinalele competiției. Sportiva din Cehia este cea care a eliminat-o pe româncă, anul trecut, în faza sferturilor de finală (6-4, 6-3).

Karolina Pliskova nu e singura jucătoare importantă care a părăsit deja turneul. Aryna Sabalenka, Elina Svitolina, Garbine Muguruza sau Julia Goerges au fost și ele învinse deja.

Meciul dintre Simona Halep și Viktoria Kuzmova, din turul 3 de la Madrid, se va disputa miercuri, de la ora 13:00, în direct la Digi Sport 1. De asemenea, duelul va putea fi urmărit în timp real pe digisport.ro.

Etichete:

,

,

,

,